**LIETUVOS SPORTO UNIVERSITETO IR TARTU UNIVERSITETO BENDROS BIOLOGIJOS DOKTORANTŪROS DAKTARO DISERTACIJOS RENGIMO REIKALAVIMAI**

**1. DISERTACIJOS RENGIMAS**

Daktaro disertacija rengiama laikantis Lietuvos sporto universiteto ir Tartu universiteto (toliau – Universitetas) doktorantūros studijų reglamento.

Daktaro disertacijos nustatytas išleidimo formatas yra 170 × 240 mm.

**1.1. Disertacijos teksto parengimas**

Disertacijos tekstas rašomas 170 × 240 mm formato balto popieriaus lapuose 12 pt Times New Roman šriftu ir vienu intervalu tarp eilučių. Rašant tekstą, puslapyje reikia palikti vidinę paraštę 25 mm, o visas kitas 15 mm. Pastraipos pirmoji eilutė nuo teksto lauko kairiojo krašto atitraukiama per 10 mm.

Teksto puslapiai numeruojami ištisai, pradedant nuo titulinių (ant titulinių – pirmame ir antrame – puslapių numeriai nerašomi). Puslapio numeris rašomas teksto apačioje, išorinėje pusėje, arabiškais skaitmenimis 10 pt Times New Roman šriftu, nededant nei taško, nei brūkšnelių. Teksto, kartu su priedais, lapų numeracija turi būti ištisinė. Paveikslai ir lentelės prieduose numeruojami ištisai ir į paveikslų bei lentelių sąrašus neįtraukiami. Prieduose tekstas rašomas 10 pt Times New Roman šriftu.

**1.2. Teksto skirstymas**

Tekstas suskirstomas į skyrius ir, jei reikia, į poskyrius bei skyrelius.

Teksto dalys numeruojamos arabiškais skaitmenimis. Skyriaus pavadinimas rašomas didžiosiomis raidėmis, 14 pt dydžiu, paryškintai, lygiuota kairėje.

Poskyriai numeruojami tik skyriaus viduje, todėl poskyrio eilės numerį sudaro skyriaus numeris ir poskyrio tame skyriuje numeris, kurie skiriami taškais, pavyzdžiui: 2.1.; 2.2. Poskyrio pavadinimas rašomas mažosiomis raidėmis, išskyrus pirmąją, dydis – 12 pt, paryškintas, lygiuota kairėje.

Jei tekstas dar skirstomas į skyrelius, tai šie numeruojami tuo pačiu principu: pirmasis skaitmuo rodo skyriaus, antrasis – poskyrio, trečiasis – skyrelio numerį, pavyzdžiui: 2.1.1., 2.1.2. Skyrelio pavadinimas rašomas mažosiomis raidėmis, išskyrus pirmąją, dydis – 12 pt, neparyškintas, lygiuotas kairėje.

Įvadas, santrumpos, išvados, literatūra ir priedai pateikiami kaip atskiri skyriai, bet nenumeruojami. Kiekvieną skyrių reikia pradėti naujame puslapyje, o poskyrius ir skyrelius – tame pačiame. Pavadinimo žodžiai nekeliami, po jo taškas nerašomas.

Poskyrio ir skyrelio pavadinimai išskiriami iš prieš jį ir po jo esančio teksto vienos eilutės tarpeliu. Jeigu po skyriaus pavadinimo eina poskyrio pavadinimas, tarp jų taip pat paliekamas vienos eilutės tarpelis. Negalima rašyti pavadinimo viename puslapyje, o tekstą pradėti kitame.

**1.3 Lentelės**

Skaitmeninė informacija pateikiama lentelėse. Lentelė turi turėti antraštę, kuri rašoma mažosiomis raidėmis, pradedant didžiąja. Jeigu lentelių yra daugiau negu viena, jos numeruojamos skyriais, t.y. lentelės numerį sudaro skyriaus numeris ir lentelės numeris tame skyriuje, atskirti tašku. Lentelės numeris užrašomas virš lentelės antraštės, kairiajame kampe prie žodžio „lentelė“.

Tiek lentelės numeris, tiek ir žodis „lentelė“ rašomi 11 pt *italic* paryškintu šrifto dydžiu.

***XXX lentelė.*** *Lentelės antraštė*

|  |  |  |
| --- | --- | --- |
| **Eilučių pavadinimų antraštė** | **Skilties antraštė** | **Skilties antraštė** |
|  | **Paantraštė** | **Paantraštė** | **Paantraštė** | **Paantraštė** |
|  |  |  |  |  |
|  |  |  |  |  |
|  |  |  |  |  |

Pastaba: …

Lentelių pavadinimai rašomi 11 pt *italic* šrifto dydžiu, o teksto – 11 pt, paaiškinimų – 10 pt.

Lentelėse tekstas rašomas vienu intervalu tarp eilučių.

Jei lentelė netelpa lape horizontaliai, ją galima pasukti išilgai lapo. Lentelės pavadinimas turi būti kairiojoje lapo pusėje. Jei lentelės eilutės arba skiltys netelpa lape, lentelė dalijama į dalis, kurios gali būti išdėstomos šalia viena kitos arba skirtinguose lapuose. Dalijant lentelę pagal eilutes, kartojamos skilčių antraštės ir paantraštės. Jei lentelė dalijama pagal skiltis, kartojami ir eilučių pavadinimai. Lentelės antraštė rašoma tik virš pirmosios jos dalies. Virš likusios dalies (ar dalių) – tik lentelės numeris ir žodžiai „***N lentelės tęsinys***“. Lentelės numeruojamos iš eilės.

**1.4 Paveikslai**

Iliustracijos (grafikai, diagramos ir kt.) išdėstomos pačiame tekste tuojau po nuorodų į jas arba prieduose paraščių apibrėžtoje srityje. Visos iliustracijos vadinamos paveikslais ir sunumeruojamos. Paveikslai numeruojami iš eilės. Jie atskiriami tašku. Paveikslo numeris užrašomas po iliustracijos per vidurį su žodeliu „pav.“. Tiek paveikslo numeris, tiek ir žodis „pav.“ rašomi 11 pt *italic* paryškintu šrifto dydžiu.

Paveikslo pavadinimas rašomas 11 pt *italic* šrifto dydžiu po paveikslo numerio ir žodelio „pav.“, paaiškinimai – 11 pt. Iliustracijoje tekstas rašomas 11 pt dydžiu. Disertacijoje visi paveikslai turi būti vienodo dydžio.

|  |
| --- |
| ***Paveikslas*** |

***XXX pav.*** *Paveikslo pavadinimas*

Pastaba: … … …

Diagrama – tai brėžinys, kuriame faktiniai duomenys pateikiami linijomis, geometrinėmis figūromis arba ženklais. Diagramos (stulpelinės, apskritimo formos) turi būti aiškiai besiskiriančių atspalvių (juoda, balta, pilka), nenaudojant štrichavimo.

**1.5 Disertacijos tituliniai lapai**

Disertacijos tituliniai: pirmasis ir antrasis puslapis turi atitikti Lietuvos mokslo tarybos patvirtintus pavyzdžius (žr. Doktorantūros studijų reglamentą).

**1.6 Disertacijos viršelio maketas**

Disertacijos viršelio dizainas turi atitikti patvirtintą maketą.

1. **CITUOJAMOS LITERATŪROS SĄRAŠO SUDARYMAS**

Citavimas ir nuorodos tekste turi atitikti galiojantį APA (*Publication Manual of the* *American Psychological Association*, 6-tas leidimas, 2009) modifikuotą standartą. **Cituojami šaltiniai ir autoriai yra nurodomi pačiame tekste, lenktiniuose skliaustuose (būtina nurodyti autoriaus pavardę, publikacijos metus)**. **Jeigu tekste minimas cituojamas autorius, tuomet iš karto po jo paminėjimo lenktiniuose skliaustuose būtina nurodyti publikacijos metus.** **Užsienietiški vardažodžiai rašomi pagal Lietuvių kalbos komisijos nustatytas normas, pvz., (Hackett, 2014). Jei minimi keli šaltiniai, jie atskiriami kabliataškiu, pvz., (Pavardenis, 2014; Vardenis, 2014).** **Jei cituojami šaltiniai su dviem autoriais, jie rašomi taip: (Jonaitis ir Petraitis, 2002; Johnson & Peterson, 2003; Щедрин и Петров, 1995),** o jei šaltiniai turi tris ir daugiau autorių, tuomet nurodoma pirmo autorius pavardė, santrumpa „ir kt.,“ arba „et al.,“ ir meta Pažodinės citatos rašomos kabutėse. Kabutės turi būti lietuviškos (pvz., „darbas“). Jei kompiuteris nesutvarkytas spausdinti lietuviškas kabutes, atidaromosios kabutės („) atsispausdins klaviatūroje paspaudus Alt+0132, uždaromosios (“) – Alt+0147. Nurodant citatos autorių(-ius) (lenktiniuose skliaustuose) būtina nurodyti ne tik autoriaus pavardę ir publikacijos metus, bet ir puslapį. Nelietuviškos citatos verčiamos į lietuvių kalbą (originalas gali būti dedamas išnašoje). Tekstai turi būti cituojami griežtai laikantis cituojamo šaltinio. Negalima taisyti netgi akivaizdžių cituojamo šaltinio korektūros klaidų. Visas cituojamo šaltinio bibliografinis aprašas pateikiamas literatūros sąraše.

Išnašos. Išnašos skiriamos pastaboms ir teikiamos puslapio apačioje. Jos numeruojamos per visą darbą iš eilės.

**(Literatūra (aprašo pavyzdžiai))**

**Knygos** (spausdinta, elektroninė) **ir knygų dalys**

Pavardė, V., ir Pavardė, V. (Metai). *Knygos antraštė: paantraštė*. Leidimo vieta: Leidyklos pavadinimas.

Pavardė, V. (Metai). *Knygos antraštė* [žiūrėta metai, mėnuo, diena]. Prieiga internetu: http://xxxxxxxxxxxxxx.

Pavardė, V. V. (Metai). Knygos dalies antraštė. V. Pavardė, V. Pavardė (red.). *Knygos antraštė* (pp. xx‑xx). Leidimo vieta: Leidyklos pavadinimas. (Jeigu angliškas šaltinis, prieš sudarytojų pavardę/ es rašomas „In“.)

**Straipsniai žurnale** (spausdintas neturintis DOI kodo, turintys DOI kodą, elektroninis neturintis DOI kodo)

Pavardė, V. (Metai). Straipsnio antraštė. *Žurnalo antraštė*, *tomas*(numeris), puslapiai.

Pavardė, V. (Metai). Straipsnio antraštė. *Žurnalo antraštė*, *tomas*, puslapiai. doi:xxxxxxxxxxxxxx

Pavardė, V. (Metai). Straipsnio antraštė. *Žurnalo antraštė*, *tomas*(numeris), puslapiai. Prieiga internetu: http://xxxxxxxxxxxxxx

**Mokslinis straipsnis pateiktas žurnalo redakcijai, tačiau dar nepublikuotas**

Pavardė, V. (Metai). Straipsnio antraštė. Pateiktas spaudai (nereikia nurodyti žurnalo pavadinimo).

**Straipsnis konferencijos medžiagoje**

Pavardė, V. (Metai). Straipsnio antraštė. *Leidinio pavadinimas* (p. xx‑xx). Leidimo vieta: Leidyklos pavadinimas.

**Disertacija arba jos santrauka** (spausdinta, iš duomenų bazės)

Pavardė, V. (Metai). *Disertacijos pavadinimas* (Daktaro disertacija). Vieta: Universiteto pavadinimas.

Pavardė, V. (Metai). *Disertacijos pavadinimas* (Daktaro disertacija). Prieiga prie duomenų bazės